የምርመራ ውጤቱ እንደደረሰ ለሕዝብ እንደሚያሳውቅ የብሔረሰብ አሥተዳደሩ ጤና መምሪያ አስታውቋል፡፡
ባሕር ዳር፡ መጋቢት 21/2012 ዓ.ም (አብመድ) በአዊ ብሔረሰብ አስተዳደር በፋግታ ለኮማ ወረዳ የኮሮና ቫይረስ አጠራጣሪ ምልክት ያሳዩት ግለስብ ውጤት እንደተረጋጠ ለኅብረተሰቡ በፍጥነት የሚገለጸ መሆኑን የብሔረሰብ አስተዳደሩ ጤና መምሪያ አስታውቋል።መጋቢት 12/2012 ዓ.ም ከአሜሪካ ወደ ኢትዮጵያ እንደገቡ የተገለጹት ግለሰቡ መጋቢት 15/2012ዓ.ም ወደ ጤና ተቋም እንደሄዱ ጤና መመሪያው አስታውቋል፡፡አሁን ላይ ግለሰቡ በለይቶ ሕክምና መከታተያ በመሆን በጤና ባለሙያዎች ክትትል እየተደረገላቸው ነው፤ በጥሩ ጤንነት ላይም ይገኛሉ ብሏል ጤና መምሪያው፡፡ከኮሮና ቫይረስ ጋር በተያያዘ ላለው ጥርጣሬ ናሙና ለምርመራ ተልኮ ውጤቱ እየተጠበቀ መሆኑን ያመለከተው መምሪያው የክልሉ ጤና ቢሮ እንደገለጸለት ለሕዝብ ይፋ እንደሚያደርግም ነው ያስታወቀው፡፡ዘጋቢ፡- አዳሙ ሽባባው